SET ปิดเช้ากระฉูด 28 จุด รับความคืบหน้ายารักษาโควิด-19 ลุ้นบ่ายวิ่งต่อทะลุแนวต้าน 1,230!
SET ปิดเช้ากระฉูด 28 จุด รับความคืบหน้ายารักษาโควิด-19 ลุ้นบ่ายวิ่งต่อทะลุแนวต้าน 1,230! โดยดัชนีช่วงเช้าปิดที่ระดับ 1,228.31 จุด เพิ่มขึ้น 28.16 จุด หรือ 2.35% มูลค่าการซื้อขาย 2.81 หมื่นล้านบาท 
17 เม.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,228.31 จุด เพิ่มขึ้น 28.16 จุด หรือ 2.35% มูลค่าการซื้อขาย 2.81 หมื่นล้านบาท 
10 หุ้นดันดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้รีบาวด์ตาม Sentiment ตลาดต่างประเทศ โดยตลาดหุ้นในภูมิภาคเอเชียเช้านี้ต่างบวกกันราว 2-3% เช่นเดียวกับดาวโจนส์ฟิวเจอร์สที่บวกได้ 3.5% ภายหลังจากที่มีพัฒนาการเรื่องยารักษาผู้ป่วยไวรัสโควิด-19 ที่สร้างความพึงพอใจในการรักษา ส่งผลให้สินทรัพย์เสี่ยงเช้านี้ต่างปรับตัวขึ้นกันทั่วหน้า
อย่างไรก็ดี ตลาดฯยังต้องติดตามการทยอยประกาศผลประกอบการกลุ่มแบงก์งวดไตรมาส 1/63 ซึ่งก็คาดว่จะติดลบ 8-9% จากช่วงเดียวกันของปีก่อน โดยให้ติดตามดูการตั้งสำรองฯจะเข้มงวด หรือจะผ่อนปรนตามที่ธนาคารแห่งประเทศไทย (ธปท.) อนุญาตให้ทำได้ ส่วนนอกประเทศก็ให้ติดตามตัวเลขเศรษฐกิจของสหรัฐฯต่อไป
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะเคลื่อนไหวในแดนบวกได้ โดยมีแนวรับ 1,219-1,210 จุด ส่วนแนวต้าน 1,233 จุด ซึ่งหากตลาดปิดเหนือ 1,230 จุดขึ้นไปได้ตลาดฯก็มีโอกาสไปต่อได้ แต่หากยืนไม่ได้ตลาดก็คงจะพักฐานอยู่
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  2,417.43 ล้านบาท  ปิดที่   34.25 บาท เพิ่มขึ้น  1.00 บาท
BAM     มูลค่าการซื้อขาย  1,771.78 ล้านบาท  ปิดที่   21.90 บาท เพิ่มขึ้น  0.60 บาท
AOT     มูลค่าการซื้อขาย    903.30 ล้านบาท  ปิดที่   57.00 บาท เพิ่มขึ้น  3.00 บาท
CPALL   มูลค่าการซื้อขาย    791.86 ล้านบาท  ปิดที่   64.50 บาท เพิ่มขึ้น  0.25 บาท
MINT    มูลค่าการซื้อขาย    766.90 ล้านบาท  ปิดที่   20.50 บาท เพิ่มขึ้น  0.50 บาท